7. Kohti uudistettua Maailman kauppajärjestöä (
- Ennen äänestystä
Luigi Cocilovo
(IT) Arvoisa puhemies, haluaisin kysyä ALDE-ryhmän puolesta, voitaisiinko 42 kohdasta toimittaa erillinen äänestys.
Harlem Désir
(FR) Arvoisa puhemies, olen yllättynyt siitä, että ALDE-ryhmä esittää tämän pyynnön näin myöhään, sillä se ei noudata sopimusta, jonka ryhmät tekivät kansainvälisen kaupan valiokunnassa äänestäessään tästä mietinnöstä.
Näin ollen meidän pitäisi äänestää pyyntöä vastaan. Meidän mielestämme kyseisessä kohdassa esitetty ehdotus, jonka mukaan pienille kehittyville maille olisi annettava mahdollisuus saada WTO:n suurille kehittyville maille asettamista sakoista saatavat tuotot, on pyyntö, jota Euroopan parlamentin pitäisi tukea.
Puhemies
(EN) Kiitos teille tästä! Olin juuri toteamassa, että pyyntö vastaanotettiin selvästi määräajan jälkeen, ja seuraavaksi aioin kysyä parlamentilta, hyväksyykö se pyynnön erillisestä äänestyksestä.
Asia on nyt kuitenkin selvä, joten en tee niin.
